2017. gada 22. augustā Noteikumi Nr. 491

Rīgā (prot. Nr. 40  19. §)

**Grozījumi Ministru kabineta 2011. gada 5. jūlija noteikumos Nr. 523 "Kārtība, kādā aprēķina un sadala valsts budžeta mērķdotāciju**

**pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas"**

Izdoti saskaņā ar

[Profesionālās izglītības likuma](http://likumi.lv/doc.php?id=20244)

7. panta 12. punktu

1. Izdarīt **Ministru kabineta** 2011. gada 5. jūlija **noteikumos Nr. 523 "**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**"** (Latvijas Vēstnesis, 2011, 105. nr.; 2013, 188. nr.; 2014, 162. nr.; 2016, 140. nr.) šādus grozījumus:

1.1. papildināt 2. punktu aiz vārdiem "Valsts izglītības informācijas sistēmā" ar vārdiem "(turpmāk – sistēma)";

1.2. izteikt 5.4., 5.5., 5.6. un 5.7. apakšpunktu šādā redakcijā:

"5.4.  10 procentu no mācību stundu plāna īstenošanai atbilstoši šo noteikumu 5.1. un 5.3. apakšpunktam aprēķinātā pedagogu darba algu fonda, lai nodrošinātu piemaksas profesionālo mācību priekšmetu pedagogiem saskaņā ar pedagogu darba samaksas noteikumiem;

5.5.  13,5 procentus no mācību stundu plāna īstenošanai atbilstoši šo noteikumu 5.1. un 5.3. apakšpunktam aprēķinātā pedagogu darba algu fonda – samaksai par pedagogu papildu pienākumiem, kā arī pedagogu mēneša darba algas likmes palielināšanai;

5.6.  20,43 procentus no atbilstoši šo noteikumu 5.1., 5.2. un 5.3. apakš­punktam aprēķinātā pedagogu darba algu fonda – izglītības iestādes vadītāju, viņu vietnieku un pārējo pedagogu darba samaksai;

5.7. pedagogu darba samaksas noteikumos noteiktajām piemaksām par pedagogu profesionālās darbības kvalitātes pakāpēm līdz kvalitātes pakāpi apliecinošā dokumenta derīguma termiņa beigām pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, ņemot vērā informāciju par kvalitātes pakāpes ieguvušo pedagogu likmju skaitu attiecīgā gada 1. septembrī, ko pašvaldības līdz attiecīgā gada 5. septembrim ievada un apstiprina sistēmā;";

1.3. papildināt 9. punktu aiz vārdiem "izglītības iestādēm" ar vārdiem "piecu darbdienu laikā pēc mērķdotāciju sadalījuma apstiprināšanas Ministru kabinetā, ievadot sistēmā informāciju par piešķirtās mērķdotācijas apjomu katrai izglītības iestādei";

1.4. papildināt noteikumus ar 9.1 punktu šādā redakcijā:

"9.1 Novadu un republikas pilsētu pašvaldību profesionālās izglītības iestāžu pedagogu tarifikācijās uz kārtējā gada 1. septembri neatspoguļotais finansējums nepārsniedz divus procentus no pašvaldībai piešķirtās mēneša mērķdotācijas.";

1.5. izteikt 12. punktu šādā redakcijā:

"12. Pašvaldības līdz kārtējā gada 15. septembrim sagatavo pārskatu par mērķdotācijas izlietojumu par periodu no kārtējā gada 1. janvāra līdz 31. augustam un līdz nākamā gada 15. janvārim – par periodu no iepriekšējā gada 1. septembra līdz iepriekšējā gada 31. decembrim atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai (pielikums) un iesniedz to ministriju, centrālo valsts iestāžu un pašvaldību budžeta pārskatu informācijas sistēmā (turpmāk – ePārskatu sistēma). Apstiprinot pārskatu ePārskatu sistēmā, pašvaldības vadītājs vai viņa pilnvarotā persona apliecina, ka mērķdotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām. Nozaru ministrijas mēneša laikā pārbauda un apstiprina pašvaldības iesniegtos un apstiprinātos pārskatus ePārskatu sistēmā.";

1.6. papildināt noteikumus ar 12.3 punktu šādā redakcijā:

"12.3 Ja novadu un republikas pilsētu pašvaldību pārskatos, kas iesniedzami līdz 15. janvārim, norādītais atlikums atbilstoši pielikuma 1. ailei "Atlikums uz pārskata perioda beigām" pārsniedz viena procenta apmēru no pašvaldībai piešķirtās mērķdotācijas iepriekšējā budžeta gadā, ministrija samazina mērķdotāciju pārsniegtās summas apmērā laika periodam no kārtējā budžeta gada 1. septembra līdz 31. decembrim.";

1.7. izteikt pielikumu šādā redakcijā:

"Pielikums

Ministru kabineta

2011. gada 5. jūlija

noteikumiem Nr. 523

**Pārskats par mērķdotācijas izlietojumu**

|  |  |  |
| --- | --- | --- |
| Datu apkopošanas pamatojums – Ministru kabineta 2011. gada 5. jūlija noteikumi Nr. 523 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas" dod tiesības pieprasīt šos datus | | Veidlapa Nr. IZM\_MERK\_PED |
| **Pārskats par mērķdotācijas novadu un republikas pilsētu pašvaldībām izlietojumu** |
|  |  |  |
|  |  | KODI |
|  | |  |
| (pašvaldības nosaukums) | |  |
| (pārskata periods) | |  |
|  |  | *euro, centi* |
| Kods | Posteņa nosaukums | 62. resora programma 05.00.00  "Mērķdotācija pašvaldībām – pašvaldību izglītības iestāžu pedagogu darba samaksai un VSAOI"  (profesionālās izglītības iestādes un programmas)  vai  22. resora programma 20.00.00 "Kultūrizglītība" |
| A | B | 1 |
| **ATL\_sak** | Atlikums uz pārskata perioda sākumu |  |
| **MERK\_DOT** | Saņemts pārskata periodā/Mērķdotācija (saņemts no IZM) |  |
| **1000\*** | Atlīdzība pedagogiem kopā (1100 + 1200) |  |
| 1100 | Atalgojums, t. sk. (informācijai): |  |
| 3. kv. | par 3. kvalitātes pakāpi |  |
| 4. kv. | par 4. kvalitātes pakāpi |  |
| 5. kv. | par 5. kvalitātes pakāpi |  |
| 1140 | Piemaksas, prēmijas un naudas balvas: |  |
| 1145 | Piemaksa par darbu īpašos apstākļos, speciālās piemaksas |  |
| 1146 | Piemaksa par personisko darba ieguldījumu un darba kvalitāti (izņemot piemaksas par kvalitātes pakāpi) |  |
| 1147 | Piemaksa par papildu darbu |  |
| 1148 | Prēmijas un naudas balvas |  |
| 1149 | Citas normatīvajos aktos noteiktās piemaksas, kas nav iepriekš klasificētas (izņemot piemaksas par kvalitātes pakāpi) |  |
| 1200\* | Darba devēja valsts sociālās apdrošināšanas obligātās iemaksas |  |
| **ATL\_beig** | Atlikums uz pārskata perioda beigām (ATL\_sak+MERK\_DOT-1000) |  |
| **ATL\_fakt** | Faktiskais naudas līdzekļu atlikums uz pārskata perioda beigām |  |

Piezīme. \* Pēc uzkrāšanas principa.

**Paskaidrojums par rindā "Atlikums uz pārskata perioda beigām" iekļautiem darījumiem**

|  |  |  |
| --- | --- | --- |
| Darījuma apraksts | Summa |  |
|  |  |  |
| **Paskaidrojums par rindā "Faktiskais naudas līdzekļu atlikums uz pārskata perioda beigām" iekļautajiem darījumiem** | | |
| Darījuma apraksts | Summa |  |
|  |  |  |
|  |  |  |
|  | **Apliecinu, ka mērķdotācija izlietota pedagogu darba samaksai un valsts sociālās apdrošināšanas obligātajām iemaksām** | |
| (pašvaldības vadītājs vai viņa pilnvarota persona) | | |
|  |  |  |
| Šis dokuments ir sagatavots un elektroniski parakstīts ePārskatu sistēmā". | | |

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis